Mashaba het Woensdag in ’n verklaring gesê die doel van die vergadering was om ’n aantal ernstige strafregtelike kwessies onder Lebeya se aandag te bring, en om sy kommer uit te spreek daaroor dat die strafregstelsel misluk daarin om te verseker dat die “verwoede korrupsie” wat in die metroraad blootgelê is, tot skuldigbevinding in strafsake lei.
Hy glo dat dié saak ’n uitstekende geleentheid bied vir samewerking tussen die owerhede van Suid-Afrika en die VSA om korrupsie tussen die twee lande te bestry.
In 2006 het Regiments ’n kontrak ontvang om die metroraad se fonds vir toekomstige skulddelgings te bestuur. ’n Poel ten bedrae van miljarde rande is hiervoor opsygesit.